Diari Oficial de la Generalitat Valenciana


Sumari del DOGV 2324, del 05-08-1994 (1994/832149)

ORDRE de 15 de juliol de 1994, de la Conselleria de Cultura, mitjançant la qual es convoquen ajudes per a la creació de guions de llargs metratges cinematogràfiques i series de ficció per a 1994.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/15/(1)/dof/vci/html**

### Dades del document

Número de DOGV
:   2324

Data del DOGV
:   05-08-1994

Secció del DOGV
:   DISPOSICIONS GENERALS

Número del document
:   1994/832149


Data del document
:   15-07-1994

Organisme emissor
:   Conselleria de Cultura

Tipus de document
:   Ordre

ORDRE de 15 de juliol de 1994, de la Conselleria de Cultura, mitjançant la qual es convoquen ajudes per a la creació de guions de llargs metratges cinematogràfics i sèries de ficció per a 1994. [94/5306]  
Amb l'objecte d'ampliar les àrees d'actuació i de recolzament al sector àudio-visual valencià que la Conselleria de Cultura ha anat articulant en els darrers mesos, en coordinació amb altres departaments de la Generalitat Valenciana, integrats en la Comissió Interdepartamental per als Mitjans Àudio-visuals, creada per Decret 56/1994, de 22 de març, del Govern Valencià, i amb la finalitat específica d'estimular l'escriptura de guions originals de llargs metratges cinematogràfics i sèries de ficció, i d'acord amb els articles 2 i 31.4 de la Llei Orgànica 5/1982, per la qual s'aprova l'Estatut d'Autonomia de la Comunitat Valenciana, i en ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià  
ORDENE:  
Primer  
Es convoca la concessió d'ajudes per a la creació de guions de llargs metratges cinematogràfics i sèries de ficció per a 1994, i s'aproven les bases de la convocatòria, que s'inclouen com a annex a aquesta Ordre.  
Segona  
L'import de les ajudes que es concedeixen per a aquesta finalitat, la quantia global màxima de les quals serà de 3.000.000 pessetes, anirà a càrrec de la línia 408/94 del programa pressupostari 455.10, Extensió i Promoció Cultural i de les Arts Interpretatives, del pressupost per a 1994 de la Generalitat Valenciana.  
DISPOSICIONS FINALS  
Primera  
S'autoritza a la Direcció General de Promoció Cultural a dictar les resolucions que requeresca l'aplicació i el desplegament d'allò que es disposa en aquesta Ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, hom podrà presentar recurs contenciós administratiu, dins del termini de dos mesos a partir del dia de la seua publicació, davant de la sala contenciosa administrativa del Tribunal Superior de Justícia de la Comunitat Valenciana. Per a la interposició del recurs, cal la comunicació prèvia a aquest òrgan. Tot això d'acord amb la Llei reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
Valencia, 15 de juliol de 1994  
La consellera de Cultura,  
PILAR PEDRAZA MARTÍNEZ  
ANNEX I  
Bases per a l'adjudicació d'ajudes a la creació  
de guions de llargs metratges cinematogràfics  
i sèries de ficció per a 1994  
Primera  
Es concediran un màxim de quatre ajudes de 750.000 pessetes cadascuna, a guionistes, valencians o residents a la Comunitat Valenciana, tant presentats a títol individual com per una empresa productora inscrita en el Registre d'Empreses Àudio-visuals de la Comunitat Valenciana, que desigen realitzar el treball de creació del guió d'un llarg metratge cinematogràfic o d'una sèrie de ficció.  
Segona  
El termini de presentació de sol·licituds començarà el dia següent a la publicació de l'Ordre en el Diari Oficial de la Generalitat Valenciana, i s'estendrà durant 15 dies hàbils comptats a partir d'aquesta data.  
Tercera  
La sol·licitud, segons model que figura en l'annex II, haurà d'acompanyar-se dels següents documents:  
a. Quan el sol·licitant siga una persona física:  
 - Fotocòpia del DNI i del document d'identificació  
fiscal del sol·licitant  
- Currículum del sol·licitant  
b. Quan el sol·licitant siga una empresa de producció:  
- Fotocòpia del certificat del registre de l'empresa en el Registre d'Empreses Àudio-visuals de la Comunitat Valenciana.  
- Còpia del contracte o, si de cas hi manca, de la carta d'encàrrec de l'escriptura del guió de llarg metratge o sèrie de ficció per al qual se sol·licita l'ajuda, a un guionista, i escrit de la seua acceptació.  
- Fotocòpia del DNI i del document d'identificació fiscal del guionista.  
- Currículum del guionista  
c. En ambdós casos:  
- Memòria explicativa del projecte d'escriptura, amb inclusió d'una sinopsi argumental detallada.  
En el cas d'optar per la modalitat de sèrie, hom n'haurà de presentar un resum de la temàtica i línia argumental, així com una sinopsi argumental detallada de tres capítols, cas que es tracte de capítols de durada inferior a 30 minuts, o de dos si els capítols tingueren una durada entre els 30 i els 60 minuts cadascun.  
- Mostra del treball per al qual hom sol·licita l'ajuda, amb una extensió no inferior a l'equivalent aproximat a cinc minuts de projecció.  
- Autorització del propietari dels drets en el cas que el projecte es base en una obra literària o en qualsevol altre mitjà que requeresca la seua obtenció.  
- Qualsevol altra dada o document relacionat amb el projecte objecte de la sol·licitud, que els interessats consideren convenient aportar-hi.  
Quarta  
4.1 Tota la documentació, amb la sol·licitud, podrà presentar-se al Registre General de la Conselleria de Cultura, o a les Direccions Territorials de Castelló, València i Alacant, i podrà també trametre's per qualsevol dels procediments establerts a l'article 38 de la Llei de Règim Jurídic de les Administracions Públiques i del Procediment Administratiu Comú.  
4.2 Si la sol·licitud no té totes les dades exigides o falta documentació complementària, s'instarà l'interessat perquè, en el termini de deu dies, esmene aquests defectes, amb l'advertiment que, si no ho fa, la sol·licitud serà arxivada.  
4.3 Les Direccions Territorials de Cultura trametran les sol·licituds d'ajuda al Servei de Promoció Cultural i Mitjans Àudio-visuals, que instruirà el corresponent expedient.  
Cinquena  
Per a l'avaluació dels projectes presentats pels sol·licitants es constituirà una Comissió Avaluadora, nomenada pel Director General de Promoció Cultural, i de la qual formaran part:  
President: el Director General de Promoció Cultural.  
Vicepresident: el Cap del Servei de Promoció Cultural i Mitjans Àudio-visuals  
Secretari sense vot: un funcionari del Servei de Promoció Cultural i Mitjans Àudio-visuals.  
Tres vocals nomenats per resolució del Director General de Promoció Cultural.  
Sisena  
6.1 La Comissió examinarà les sol·licituds presentades, i en funció del seu interés, el seu President elevarà proposta a la consellera de Cultura, la qual resoldrà l'adjudicació de les ajudes.  
6.2 Constituiran criteris de prioritat a l'hora d'avaluar les sol·licituds els següents:  
- Interés temàtic i argumental.  
- Adequació dels nivells de llenguatge a l'estil de la narració.  
- Domini dels recursos expressius.  
- Utilització del valencià.  
- Viabilitat del projecte des del punt de vista de la seua producció i comercialització posterior.  
Setena  
Si en el termini de tres mesos a partir del dia que en finalitze el de presentació d'instàncies no s'aprova la resolució corresponent, hom entendrà que totes les peticions que s'hi han presentat han resultat desestimades.  
Vuitena  
Una vegada resolta la concessió de les ajudes, es podrà tramitar-ne el pagament del 40 per cent de l'import mitjançant la presentació d'un aval bancari per la dita quantitat. Per al pagament del 60 per cent restant o de la totalitat de l'ajuda en el cas de no haver sol·licitat l'avançament, serà preceptiu l'informe favorable de la Comissió Avaluadora. En el cas que el nivell de qualitat s'estimés insuficient, la Comissió podrà elevar proposta de modificació de l'ajuda concedida.  
Novena  
Els autors es comprometen a acabar els guions objecte de l'ajuda abans del dia 3 de desembre de 1994 data límit en què hauran de dipositar en el Registre General de la Conselleria de Cultura, o en les Direccions Territorials de Cultura de Castelló, València o Alacant, dues còpies del guió, mecanografiades i enquadernades. L'incompliment d'aquesta obligació determinarà l'anul·lació de l'ajuda i la consegüent devolució de la part que n'haja estat rebuda.  
Deu  
A més d'allò que es disposa a la base novena, seran obligacions del beneficiari:  
a) Fer constar-hi, en cas de la realització de la pel·lícula o sèrie, el patrocini de la Conselleria de Cultura de la Generalitat Valenciana a la realització del guió.  
b) La submissió a les actuacions de control financer que corresponen a la Intervenció General, en relació amb les ajudes concedides.  
c) Acreditar, de manera prèvia al cobrament, que es troba al corrent de les seues obligacions tributàries i davant la Seguretat Social, segons l'ordre de 7 de gener de 1.991 de la Conselleria d'Economia i Hisenda (DOGV núm. 1.477, de 5 de febrer).  
d) La resta de les obligacions previstes per la Llei d'Hisenda Pública de la Generalitat Valenciana.  
Onze  
La percepció d'aquestes ajudes és incompatible amb la de qualsevol altra simultània, concedida per entitat pública o privada per al mateix treball. Qualsevol alteració unilateral, per part del beneficiari, de les condicions considerades per a la concessió de l'ajuda podrà ser causa de modificació, o anul·lació, si procedeix, de la resolució de concessió.  
Dotze  
Els autors conservaran tots els drets que legalment els corresponen sobre els guions que hagen estat objecte d'aquestes ajudes.  
ANNEX II  
Model de sol·licitud  
Sr./Sra ... amb el DNI ... domiciliat/ada a... carrer ..., núm. ... CP ... telèfon ... Fax ... en nom propi/en representació de l'empresa ... domiciliada a ... carrer ... núm ... CP ... telèfon ..., inscrit amb el número ... en el Registre Administratiu d'Empreses Àudio-visuals de la Comunitat Valenciana,  
EXPOSE  
Que desitge acollir-me a l'Ordre de 15 de juliol de 1994 de la Conselleria de Cultura, per la qual es convoquen ajudes per a la creació de guions de llargs metratges cinematogràfics i sèries de ficció per a 1994 (DOGV núm. .. de ... de ... de l994), per a la qual cosa adjunte els següents documents:  
a. Quan el sol·licitant siga una persona física:  
- Fotocòpia del DNI del sol·licitant.  
- Fotocòpia del CIF del sol·licitant.  
- Currículum del sol·licitant.  
b. Quan el sol·licitant és una empresa de producció:  
- Fotocòpia del certificat d'inscripció en el Registre Administratiu d'Empreses Audiovisuals de la Comunitat Valenciana.  
- Còpia del contracte o de la carta d'encàrrec de l'escriptura del guió, i escrit d'acceptació del guionista.  
- Fotocòpia del DNI del guionista.  
- Fotocòpia del CIF del guionista.  
- Currículum del guionista.  
c. En ambdós casos:  
- Memòria explicativa del projecte d'escriptura.  
- Mostra del treball per al qual es sol·licita l'ajuda.  
- Autorització del propietari dels drets, si es tracta d'una adaptació.  
- Qualsevol altre document que es considere convenient aportar.  
I en base a tot el qual:  
SOL·LICITE:  
Que em siga concedida una ajuda econòmica de 750.000 PTA per a l'escriptura del guió del llarg metratge o sèrie de ficció titulat ...  
En el cas de que em siga concedida l'ajuda, l'import d'aquesta haurà d'ingressar-se en el compte corrent núm... del banc o de la caixa ... sucursal ... carrer ... núm ..., titular ...  
Valencia, .. d .... de 1994  
(Firma)  
DIRECCIÓ GENERAL DE PROMOCIÓ CULTURAL DE LA CONSELLERIA DE CULTURA DE LA GENERALITA VALENCIANA


Còpia Permalink ELI